Държавен вестник, бр. 78, 2024 г., стр. 71

БРОЙ  78	
Д Ъ Р Ж А В Е Н  В Е С Т Н И К 	
СТР.  71   
компенсирано се отразяват в увеличение на 
месечната стойност в месеца, в който ще се 
извърши приспадането на стойностите на 
тези случаи.
(11) Стойностите на потвърдени за запла­
щане случаи от предходен период на дейност 
компенсирано се отразяват в намаление на 
месечната стойност в месеца, в който ще се 
извърши заплащането на тези случаи.
(12) Редът на ал. 9, 10 и 11 не се прилага за 
дейности, отчетени по реда на предходни НРД.
(13) Директорът на РЗОК представя ежеме­
сечни доклади на НС на НЗОК за резултатите 
от извършения контрол по ал. 3 на изпълни­
телите на БМП, надвишили определените им 
стойности по чл. 409;
– чл. 411, ал. 1 – 3 от НРД:
(1) Директорът на РЗОК може да внесе 
предложение до НС на НЗОК за коригиране 
на определените стойности в приложение № 2 
по договорите с изпълнителите на БМП на 
основание получено от конкретен изпълнител 
на БМП мотивирано предложение, водещо до 
промяна на определените стойности по чл. 409, 
ал. 4, т. 2 в края на период по чл. 409, ал. 1, 
при наличие на неусвоени средства на ниво 
РЗОК. Предложенията се внасят с доклад за 
всеки отделен изпълнител на БМП, включващ:
1. конкретните обстоятелства, довели до 
необходимост от промяна;
2. резултата от текущите проверки на РЗОК 
при констатирана тенденция на нарастване 
на разходите на ниво лечебно заведение, от­
деление/клиника.
(2) Надзорният съвет на НЗОК утвърж­
дава корекции по стойностите на разходите 
за БМП на РЗОК в съответствие с парамет­
рите на средствата по бюджета на НЗОК за 
здравноосигурителни плащания за БМП на 
национално ниво.
(3) В случай на недостиг на средства по 
бюджета на НЗОК за 2024 г. формираната от­
рицателна стойност от изпълнители на БМП 
по реда на чл. 410, ал. 9 към 31.12.2024 г. не се 
прехвърля като задължение на НЗОК за ком­
пенсиране на месечни стойности през 2025 г.:
– чл. 28, ал. 3 и ал. 4, т. 2 НРД, според 
които: обемите и цените на медицински дей­
ности, установени в НРД, са част от съдър­
жанието на типовите договори/допълнителни 
споразумения (ал. 3). Неразделна част към 
договорите с изпълнителите на медицинска 
помощ представляват приложения за стойнос­
тите на медицинските дейности за БМП, за 
медицински изделия, прилагани в болнична­
та медицинска помощ и/или за лекарствена 
терапия при злокачествени заболявания и 
лекарствени продукти при животозастра­
шаващи кръвоизливи, спешни оперативни 
и инвазивни интервенции при пациенти с 
вродени коагулопатии, определени по реда на 
ЗБНЗОК за съответната календарна година 
от НС на НЗОК (ал. 4, т. 2);
 – чл. 26а от НРД: през 2024 г. в съот­
ветствие с § 10 от ПЗРЗБНЗОК за 2024 г. 
сключването на договори и/или допълнителни 
споразумения с изпълнители на болнична 
медицинска помощ по реда на чл. 59, ал. 1а 
от ЗЗО е в рамките на утвърдените стойности 
по чл. 4, ал. 1, т. 1, буква „б“ от ЗБНЗОК за 
2024 г.
В обобщение, оспорените разпореди на НРД 
регламентират забрана за НЗОК да заплаща 
за болнична медицинска помощ, оказана от 
лечебните заведения, когато са надвишени 
посочените в техните договори с районните 
здравноосигурителни каси обеми и стойнос­
ти и свързаната с тази забрана дейност по 
сключване на договорите с изпълнителите 
на болнична помощ в рамките на утвърде­
ните месечни стойности. Нормите уреждат 
съдържанието на индивидуалните договори, 
ограничени с фиксирани стойности, анализ на 
информацията за достигнатото изпълнение на 
стойностите, процедура по отчитане на над­
вишението и за коригиране на стойностите, 
документалното им оформяне.
С разпоредбите се ограничава възможност­
та лечебните заведения за болнична помощ 
да получат заплащане в пълен размер за 
извършената от тях дейност при оказване на 
болнична медицинска помощ, в случай че 
надвишат месечните стойности. Лечебните 
заведения имат задължението да оказват ме­
дицинска помощ на здравноосигурените лица, 
които по силата на Закона за здравето имат 
право на достъпна медицинска помощ при 
прилагане на принципите на своевременност, 
достатъчност и качество на медицинската 
помощ; равнопоставеност при оказване на 
медицинската помощ; сътрудничество, после­
дователност и координираност на дейностите 
между лечебните заведения; зачитане правата 
на пациента (чл. 81 от Закона за здравето). 
Следователно определянето на месечни стой­
ности за осъществяване на дейността на бол­
ниците би могло да доведе до ограничаване 
на тяхната дейност поради незаплащане на 
извършени от лечебните заведения дейности, 
което безспорно би причинило настъпване на 
значителни имуществени вреди за тях.
Основателни са и доводите на оспорващото 
сдружение, свързани с това, че действието на 
оспорените разпоредби би могло да причи­
ни значителни и труднопоправими вреди и 
за пациентите, нуждаещи се от оказване на 
болнична медицинска помощ. Забраната за 
НЗОК да заплаща за болнична медицинска 
помощ, оказана от лечебните заведения, 
когато са надвишени посочените в техните 
договори с районните здравноосигурителни 
каси обеми и стойности, ограничава правата 
на здравноосигурените лица. Ограничението 
се изразява в невъзможността те да получат 
безплатна болнична помощ тогава, когато са